Huslistka Daniela Lovlin zverejnila nový videokli, ktorý je prvým na pôvodnú autorskú hudbu. Tú jej zložil známy slovenský skladateľ a producent Adam Kuruc.
Absolventka konzervatória v Žiline je členkou husľového tria G-strinx. To je známe interpretáciou populárnej hudby.
Daniela Lovlin uplynulé dva roky pripravuje debutovú EP platňu s autorskými inštrumentálnymi skladbami.
V jej hudbe dominujú husle, žánrovo sa pohybuje na pomedzí klasiky, rocku a popu.
Video: El Lovlin
"O videoklip k piesni El Lovlin sa postaral František Gažík z Media Projectu. Teší ma, že si v ňom zatancoval skvelý Ivan Martis," uviedla Daniela Lovlin, vlastným menom Daniela Štrbová.
Spájaním žánrov je charakteristická aj jej strhujúca inštrumentálna novinka El Lovlin.
Má moderný zvuk a pohybuje sa hranici viacerých žánrov, pričom pop je jeho stavebným prvkom.
Fanúšikovia Daniely Lovlin si na Youtube v minulosti obľúbili jej videoklip k pesničke Karla Jenkinsa Palladi, alebo interpretáciu hitu formácie Tatu All About Us. Informoval o tom PR manažér huslistky Peter Lehotský.
Autor: red
Foto: archív D.L.